গ্রেফতার অবৈধ বাজি বিক্রেতা, মুখ্যমন্ত্রীর নির্দেশে তৎপর রাজ্য পুলিশ

কলকাতা: দীপাবলির (Diwali 2025) আগে রাজ্যজুড়ে অবৈধ বাজি বিক্রির বিরুদ্ধে অভিযান জোরদার করল পশ্চিমবঙ্গ পুলিশ (West Bengal Police)। মুখ্যমন্ত্রী মমতা বন্দ্যোপাধ্যায়ের (Mamata Banerjee) নির্দেশে এই বিশেষ অভিযান শুরু হয়েছে বলে প্রশাসন সূত্রে জানা গিয়েছে।

রাজ্যের বিভিন্ন জেলায় একযোগে এই অভিযান চালানো হয়। পুলিশ সূত্রে খবর, ইতিমধ্যেই কয়েকজন অবৈধ বাজি বিক্রেতাকে গ্রেফতার করা হয়েছে এবং প্রচুর পরিমাণে নিষিদ্ধ বাজি বাজেয়াপ্ত করা হয়েছে।

আরও পড়ুন: ডাকাতির আগে কালী আরাধনা, রঘু ডাকাতের কালীপুজোর মাহাত্ম্য জানেন?

নিরাপত্তা ও পরিবেশ রক্ষার স্বার্থে রাজ্য সরকার জানিয়েছে, অবৈধ ও ক্ষতিকর রাসায়নিকযুক্ত বাজি বিক্রির ক্ষেত্রে কঠোর ব্যবস্থা নেওয়া হবে। মুখ্যমন্ত্রী নির্দেশ দিয়েছেন, “জনগণের নিরাপত্তা সবার আগে। অবৈধ বাজি বিক্রি বা মজুত করলে রেয়াত করা হবে না।”

রাজ্য পুলিশের তরফে সাধারণ মানুষকেও সতর্ক করা হয়েছে, অবৈধ বাজি বিক্রির কোনও খবর পেলে স্থানীয় থানায় জানাতে। প্রশাসনের দাবি, এই উদ্যোগের ফলে দীপাবলির রাত হবে আরও নিরাপদ ও দূষণমুক্ত।